open-index/open-wikipedia-markdown huggingface dataset:
हिंग्लिश

**हिंग्लिश** हिन्दी तथा अंग्रेजी के शब्दों का मिश्रण है जिसका अर्थ है दोनों भाषाओं का एक वाक्य में इकट्ठे प्रयोग करना है। इसका प्रयोग अधिकतर भारत के हिन्दी-भाषी राज्यों के शहरी तथा अर्ध-शहरी क्षेत्रों में देखी जाता है जो कि टेलीविजन, मोबाइल फोन तथा मौखिक सम्पर्क के जरिये धीरे-धीरे ग्रामीण तथा दूर-दराज के क्षेत्रों में भी फैल रही है तथा धीरे-धीरे वर्नाकुलर स्थिति को प्राप्त हो रही है।

कई बोलने वाले जानते ही नहीं कि वे हिन्दी वाक्यों में अंग्रेजी शब्द या अंग्रेजी वाक्यों में हिन्दी शब्द घुसा रहे हैं। डेविड क्रिस्टल जो कि यूनिवर्सिटी ऑफ वेल्स में एक ब्रिटिश भाषा-विज्ञानी हैं, ने 2004 में परिकलन किया कि 35 करोड़ पर, विश्व के हिंग्लिश बोलने वाले जल्दी ही मूल अंग्रेजी बोलने वालों से अधिक हो जायेंगे।

स्तम्भकार देवयानी चौबल पहली लेखिका थीं जिन्होंने अपने लेखन में हिंग्लिश का प्रयोग किया। फिर लेखिका शोभा डे ने अपनी किताबों तथा भारतीय पत्रिका स्टारडस्ट के कॉलमों में हिंग्लिश तत्वों का प्रयोग करना शुरू किया। सलमान रुश्दी तथा उपमन्यु चटर्जी अन्य लेखक हैं जिन्होंने अपने उपन्यासों में हिंग्लिश का बहुतायत से प्रयोग किया है।

2005 में, बलजिन्दर कौर महल (पेन नाम बी॰ के॰ महल) ने कॉलिन्स द्वारा प्रकाशित *द क्वीन्स हिंग्लिश: हाउ टू स्पीक पुक्का* नामक किताब लिखी।

हिंग्लिश इंग्लैण्ड में बोली जाने वाली अंग्रेजी को भी प्रभावित कर रही है। भारतीय अप्रवासियों तथा उनके ऑफ्सप्रिंग्स के द्वारा प्रयोग किये जाने वाले शब्द तथा एक्सप्रैशन इंग्लैण्ड की बोलचाल की अंग्रेजी में अपनाये गये हैं।

## इन्हें भी देखें
* हिंदी
* अंग्रेजी

## नोट

## सन्दर्भ
* 

## इन्हें भी देखें

## बाहरी कड़ियाँ
* 
* Research Article on Hinglish

श्रेणी:हिन्दी
श्रेणी:अंग्रेजी की बोलियाँ
श्रेणी:भारतीय अंग्रेजी
श्रेणी:मैक्रोनिक भाषायें
प्राकृतिक गैस

300px|right|thumb|प्राकृतिक गैस का विश्व के विभिन्न देशों में उत्पादन

**प्राकृतिक गैस** (Natural gas) कई गैसों का मिश्रण है जिसमें मुख्यतः मिथेन होती है तथा ०-२०% तक अन्य उच्च हाइड्रोकार्बन (जैसे इथेन) गैसें होती हैं। प्राकृतिक गैस ईंधन का प्रमुख स्रोत है। यह अन्य जीवाश्म ईंधनों के साथ पायी जाती है।

यह करोडों वर्ष पुर्व धरती के अन्दर जमें हुये मरे हुये जीवो के सडे गले पदार्थ से बनती है। यह गैसीय अवस्था मे पाइ जाती है। सामान्यत यह *मेथेन, एथेन, प्रोपेन, ब्युटेन, पेन्टेन* का मिश्रण है, जिसमे मिथेन ८० से ९० % तक पायी जाति है। इसके अतिरिक्त कुच अशुद्धियाँ भी पायी जाती है, जैसे सल्फर, जल वास्प, आदि होते है।
दिल्ली की बस यातायात व्यवस्था विश्व की सबसे बड़ी  सी.एन.जी से चलने वाली यातायात व्यवस्था बन गई हैं।

## उपयोग
# खाद निर्माण में
# विद्युत बनाने में 
 
# नगर गैस वितरण में
# घरेलु गैस उपयोग में
# वाहनों के ईंधन के रूप में
# कारखानों में ईंधन के रूप में
# अनुसंधान में 
सबसे अधिक प्राकृतिक गैस दो तंत्र के द्वारा बनाई गई है।
१- biogenic जैव जनित
२- thermogenic ऊष्मा जनित
Biogenic गैस दलदल, bogs, landfills और उथले तलछट में methanogenic जीवों के द्वारा बनाई गई है। thermogenic गैस पृथ्वी में गहरी, अधिक से अधिक तापमान और दबाव में दफन जैविक सामग्री से बनाया जाता है।
इससे पहले प्राकृतिक गैस ईंधन के रूप में इस्तेमाल किया जा सकता है, यह मीथेन की तुलना में लगभग सभी अन्य सामग्री को हटाने के (process) प्रसंस्करण से गुजरना चाहिए। उस प्रसंस्करण के द्वारा एटैन, प्रोपेन, butanes, pentanes और उच्च आण्विक वजन हाइड्रोकार्बन, तात्विक सल्फर, कार्बन डाइऑक्साइड, जल वाष्प और कभी कभी हीलियम और नाइट्रोजन जैसे उत्पादो को हटाते है।
प्राकृतिक गैस को अक्सर अनौपचारिक रूप से बस गैस के रूप में जाना जाता है, खासकर जब तेल या कोयले जैसे अन्य ऊर्जा स्रोतों का जिक्र हो तो।
**प्राकृतिक गैस**
19 वीं सदी में, प्राकृतिक गैस आमतौर पर तेल उत्पादन का प्रतिफल के रूप में प्राप्त हुई थी, क्योकी यह उससे छोटे, हल्के गैस कार्बन श्रृंखला के समाधान से बाहर आती है जैसे कार्बन डाइऑक्साइड, सोडा की एक बोतल खोलने पर दबाव मे कमी से बाहर आ जाती है। परन्तु अवांछित प्राकृतिक गैस का सक्रिय तेल क्षेत्र में निपटान एक समस्या थी, क्योंकि वहाँ सोता (gas source well) के पास प्राकृतिक गैस के लिए बाजार नहीं था तो यहाँ गेस लगभग बेकार थी, क्योंकि इसे अंत उपयोगकर्ता के लिए पहुंचाने मे कोइ आर्थिक फायदा नही था। 19 वीं सदी और 20 वीं सदी में, इस तरह के अवांछित गैस आमतौर पर तेल क्षेत्रों में जला दिया गया था। आज, तेल निष्कर्षण के साथ जुड़े अवांछित गैस (या एक बाजार के बिना 'असहाय' गैस) अक्सर 'इंजेक्शन' कुओं के साथ जलाशय (reservior) मे वापस भेजी जा रही है, जो अन्य कुओं से निकासी की दर में वृद्धि कर सकते हैं repressurize. एक उच्च प्राकृतिक गैस की मांग (जैसे अमेरिका के रूप में में) के क्षेत्रों में, पाइपलाइनों का निर्माण कर रहे हैं। जो कि कुए wellsite से अंत उपभोक्ता तक गैस चाल (gas pipeline) से भेजी जाती है।

## इन्हें भी देखें
* तेल एवं प्राकृतिक गैस निगम लिमिटेड (ONGC)

## बाहरी कड़ियाँ
* CERA - collection of market and industry reports
* DOE/EIA EIA Natural Gas Weekly Update - current NG prices and market analysis
* Natural Gas Media- Natural Gas News and Analysis for Investment and Trading

*
श्रेणी:इँधन गैस
श्रेणी:गैसें
अर्धचालक प्रयोगशाला, चंडीगढ़

**अर्धचालक प्रयोगशाला** या 'सेमीकंडक्टर लेबोरेटरी' (एससीएल) भारत सरकार के अंतरिक्ष विभाग के अन्तर्गत एक संस्था है जिसका मुख्य उद्देश्य अर्धचालक प्रक्रिया से संबंधित क्षेत्र में, सेमी-कंडक्टर प्रौद्योगिकी, सूक्ष्म इलेक्ट्रॉनिक्स यांत्रिकीय प्रणाली को सहायता, प्रौन्नति, मार्गदर्शन और समन्वयता के साथ अनुसंधान एवं विकास करना है। इसको पूर्व में **सेमीकंडक्टर कॉम्प्लेक्स लिमिटेड** के नाम से जाना जाता था। इसकी स्थापना 1983 में की गई थी।
 
एससीएल ने अपने गृह अनुसंधान एवं विकास के तहत 3 माइक्रॉन, 2 माइक्रॉन, 1.2 माइक्रॉन एवं 0.8 माइक्रॉन सीमॉस प्रौद्योगिकी के साथ-साथ विशिष्ट प्रौद्योगिकी जैसे कि (ईईपीआरओएम) ईपीरोम एवं युग्मित युक्त युक्तियों (सीसीडी) का विकास किया है। एससीएल ने कर्इं वर्षों तक बहुआयामी परिपथों का विकास और आपूर्ति की है। जिसमें से बहुतायत में विशिष्ट किस्म के एकीकृत परिपथों, (एसिक्स) जिन्हें उच्च विश्वसनीयता एवं औद्योगिक उपयोग हेतु तैयार किया गया।

## अवधारणा
* माइक्रोइलेक्ट्रॉनिक्स के क्षेत्र में देश में अनुसंधान एवं विकास को मजबूत आधार प्रदान करना।
* युक्तियों के तीक्ष्ण कटान प्रौद्योगिकी की अभिकल्पना एवं विकास।
* बहुआयामी परिपथों/सूक्ष्म इलेक्ट्रॉनिक्स यांत्रिकीय प्रणालियों पर आधारित प्रणालियों एवं उपप्रणालियों का विनिर्माण।
* एससीएल को देश में माइक्रोइलेक्ट्रॉनिक्स की विशिष्टता के केन्द्र के रूप में बदलना।
 
## बाहरी कड़ियाँ
* अर्धचालक प्रयोगशाला का जालस्थल (DVW-TTYogesh फाँट में)

श्रेणी:चंडीगढ़
श्रेणी:भारत सरकार के संस्थान
केशव सीताराम ठाकरे

अंगूठाकार|केशव सीताराम ठाकरे
**प्रबोधनकार केशव सीताराम ठाकरे** (१७ सितम्बर १८८५ - २० नवम्बर १९७३) एक सत्यशोधक आंदोलन के चोटी के समाज सुधारक और प्रभावी लेखक थे। शिव सेना प्रमुख बालासाहेब ठाकरे उनके पुत्र थे .

उनका कर्तृत्व और प्रतिभा अनेकानेक रंगों में पुष्पित-पल्लवित हुई। विचारवंत, नेता, लेखक, पत्रकार, संपादक, प्रकाशक, वक्ता, धर्म सुधारक, समाज सुधारक, इतिहास संशोधक, नाटककार, सिनेमा पटकथा संवाद लेखक, अभिनेता, संगीतज्ञ, आंदोलनकारी, शिक्षक, भाषाविद, लघु उद्योजक, फोटोग्राफर, टाइपिस्ट, चित्रकार जैसे दर्जनों विशेषण अर्पित करने के बावजूद उनका व्यक्तित्व एक दशांगुल ऊंचा ही रहेगा। उन्होंने खजूर की तरह ऊंचा होने की बजाय वटवृक्ष की तरह अपने व्यक्तित्व को विस्तृत किया। मानो एक ही व्यक्ति ने सौ लोगों का आयुष्यमान जीने का पुरुषार्थ किया हो।

## कृतियाँ
प्रबबोधनकार द्वारा रचित महत्वपूर्ण ग्रन्थ निम्नलिखित हैं-

## सन्दर्भ

## बाहरी कड़ियाँ
* प्रबोधनकार केशव सीताराम ठाकरे
* कौन थे प्रबोधनकार?
* बाल ठाकरे के पिता की कहानी बयां करेगी वेबसाइट (दैनिक जागरण)
* राज ठाकरे के दादा देवास में पढ़े थे (वेबदुनिया)

ठाकरे, केशव सीताराम
ठाकरे, केशव सीताराम
गेल (इंडिया) लिमिटेड

**गेल (इंडिया) लिमिटेड** (पूर्व नाम: **भारतीय गैस प्राधिकार लिमिटेड**; संक्षेप में **गेल** अथवा GAIL) भारत में गैस उत्खनन करने वाली शीर्ष तकनीकी संस्था है। गेल की स्थापना १९८४ में हुई तथा इसका मुख्यालय नई दिल्ली में बनाया गया। गेल द्वारा भारत के साथ साथ विदेशों में भी कई परियोजनाएँ संचालित की जा रही हैं। म्यांमार, वेनेजुएला व ईरान में जारी परियोजनाएँ आर्थिक तथा सामरिक दृष्टिकोण से अत्यंत महत्वपूर्ण हैं।

## कारोबार
गेल के कारोबार में शामिल हैं :

* देशव्‍यापी 6,700 कि. मी. लंबी एवं 148 एमएमएससीएमडी क्षमता की उच्‍च दाब वाली प्राकृतिक गैस पाइपलाइन
* 1.2 एमएमटीपीए उत्‍पादन एलपीजी तथा अन्‍य तरल हाइड्रोकार्बन का उत्‍पादन करने के लिए 7 एलपीजी प्रोसेसिंग संयंत्र
* पाता में 4,10,000 टीपीए पॉलीमर उत्‍पादन क्षमता का उत्‍तर भारत का एकमात्र इंटीग्रेटिड पेट्रोकेमिकल कॉम्‍प्‍लेक्‍स
* 1.922 कि॰मी॰ लंबी 3.8 एमएमटीपीए एलपीजी परिवहन करने वाली एलपीजी ट्रांसमिशन पाइपलाइन
* तेल एवं गैस अन्‍वेषण के 27 तथा सीबीएम के 3 ब्‍लॉक
* टेलीकॉम सेवा प्रदाताओं हेतु 13,000 कि॰मी॰ लंबा विश्‍वसनीय बैंडविड्थ प्रदान करने वाला ओएफसी नेटवर्क
* दिल्‍ली, मुंबई, हैदराबाद, कानपुर, आगरा, लखनऊ, भोपाल, अगरतला एवं पुणे में घरों एवं व्‍यावसायिक उपभोक्‍ताओं को पाइप्‍ड नेचुरल गैस (पीएनजी) तथा परिवहन क्षेत्र को संपीडि़त प्राकृतिक गैस (सीएनजी) की आपूर्ति हेतु संयुक्‍त उद्यम कंपनियां
* दहेज एलएनजी टर्मिनल तथा केरल में भावी कोच्‍चि एलएनजी टर्मिनल में भागीदारी हित
* गेल को दाभोल में एलएनजी टर्मिनल को पुनर्जीवित करने के साथ-साथ एलएनजी प्राप्‍त करने का भी दायित्‍व सौंपा गया है।
* मिस्र की तीन कंपनियों, फेयम गैस कंपनी एसएई, शैल सीएनजी एसएई तथा नेशनल गैस कंपनी एसएई में इक्‍विटी भागीदारी के माध्‍यम से सीएनजी एवं सिटी गैस क्षेत्र में उपस्‍थिति दर्ज
* मुख्‍य भूमि चीन के सीएनजी क्षेत्र में अवसरों के दोहन हेतु चायना गैस होल्‍डिंग में स्‍टेक
* सिंगापुर में गेल ग्‍लोबल (सिंगापुर) पीटीई लिमिटेड नामक पूर्णत: स्‍वामित्‍व वाली एक अनुषंगी कंपनी

## इन्हें भी देखें
* तेल एवं प्राकृतिक गैस निगम

## सन्दर्भ

## बाहरी कड़ियाँ
* 

श्रेणी:भारत सरकार की कंपनियाँ
सत्यमेव जयते

thumb|भारत का राष्ट्रीय चिह्न
**सत्यमेव जयते** (संस्कृत विस्तृत रूप: **सत्यम् एव जयते**) भारत का राष्ट्रीय आदर्श वाक्य है। इसका अर्थ है : सत्य ही जीतता है / सत्य की ही जीत होती है। यह भारत के राष्ट्रीय प्रतीक के नीचे देवनागरी लिपि में अंकित है। 'सत्यमेव जयते' मूलतः मुण्डक-उपनिषद का सर्वज्ञात मंत्र ३.१.६ है। पूर्ण मंत्र इस प्रकार है:

: *सत्यमेव जयते नानृतं सत्येन पन्था विततो देवयानः।
: *येनाक्रमंत्यृषयो ह्याप्तकामो यत्र तत्सत्यस्य परमं निधानम्॥



अंततः सत्य की ही जय होती है न कि असत्य की। यही वह मार्ग है जिससे होकर आप्तकाम (जिनकी कामनाएं पूर्ण हो चुकी हों) ऋषीगण जीवन के चरम लक्ष्य को प्राप्त करते हैं।.


'सत्यमेव जयते' को राष्ट्रपटल पर लाने और उसका प्रचार करने में मदन मोहन मालवीय (विशेषतः कांग्रेस के सभापति के रूप में उनके द्वितीय कार्यकाल (१९१८) में) की महत्वपूर्ण भूमिका रही।

## सन्दर्भ

## इन्हें भी देखें
*सत्यं शिवं सुन्दरम्
*सत्य
*सत्

श्रेणी:ध्येय
श्रेणी:संस्कृत शब्द
श्रेणी:राष्ट्रीय ध्येय
श्रेणी:भारत के राष्ट्रीय प्रतीक
विश्व अर्थव्यवस्था

**विश्व अर्थव्यवस्था** या वैश्विक अर्थव्य्वस्था (global economy) से प्रायः विश्व के सम्पूर्ण देशों की अर्थव्यवस्था पर आधारित अर्थव्यवस्था का बोध होता है। इस प्रकार वैश्विक अर्थव्य्वस्था को 'विश्व समाज' की अर्थव्य्वस्था कह सकते हैं जबकि राष्ट्रीय अर्थव्य्वस्थाएँ 'स्थानीय अर्थव्यवस्थाएं' कहलायेंगी।
center|600px|thumb|
## नवीनतम विकास
COVID-19 महामारी के दौरान, उच्च स्तर के सरकारी निवेश के बावजूद, 2020 में वैश्विक अर्थव्यवस्था में 3.4% की गिरावट आई, जो विश्व बैंक के प्रारंभिक अनुमान 5.2% गिरावट से बेहतर रहा। विश्व के शहर वैश्विक जीडीपी का लगभग 80% योगदान करते हैं, इसलिए इस गिरावट का सबसे अधिक प्रभाव उन्हीं पर पड़ा।  

2021 में, वैश्विक अर्थव्यवस्था में लगभग 5.5% की पुनर्बहाली देखी गई। महामारी के बाद के वर्षों में, अर्थशास्त्रियों ने वैश्विक अर्थव्यवस्था को एक नए चरण में प्रवेश करता हुआ बताया, जिसकी विशेषताएँ हैं— बढ़ता हुआ ऋण बोझ, कृत्रिम बुद्धिमत्ता में तीव्र प्रगति, निम्न-कार्बन विकास की ओर संक्रमण, और बढ़ती भू-राजनीतिक विखंडन, जिन्हें 2020 के दशक में वैश्विक विकास को आकार देने वाला माना जाता है।  

## विश्व की प्रमुख अर्थव्यवस्थाएँ
सकल घरेलू उत्पाद (जीडीपी) तथा वैश्विक आर्थिक विकास में हिस्सेदारी के अनुसार विश्व की २५ सबसे बड़ी अर्थव्यवस्थाएँ ये हैं-

## सकल घरेलू उत्पाद (नाममात्र) के अनुसार विश्व की २० सबसे बड़ी अर्थव्यवस्थाएँ
निम्नलिखित सारणी अंतरराष्ट्रीय मुद्रा कोष के अनुसार है।

## सन्दर्भ

## बाहरी कड़ियाँ
* IMF - World Economic Outlook
* UN DESA - World Economy publications
* CIA - The World Factbook -- World
* Career Education for a Global Economy
* BBC News Special Report - Global Economy
* Guardian Special Report - Global Economy

श्रेणी:अर्थव्यवस्था
श्रेणी:विश्व अर्थव्यवस्था
बुनाई (निटिंग)

right|thumb|300px|बुनाई
धागा या सूत से कपड़ा बनाने या ऊन से स्वेटर आदि बनाने को **निटिंग** (knitting) कहते है। निटिंग में एक के बाद एक फंदे (लूप) लगाकर की जाती है। पुरानी पंक्ति के फंदों से नये फंदे निकालकर नयी पंक्ति तैयार की जाती है। सक्रिय फंदों को एक सलाई के सहारे बिगड़ने से रोके रखा जाता है और जब इनसे होकर नये फंदे लगा दिये जाते हैं तो सलाई निकाल ली जाती है। इसी प्रक्रिया से अन्ततः कपड़ा बन जाता है। निटिंग हाथ से की जाती है और मशीन से भी की जाती है। हाथ से निटिंग के अनेकानेक शैलियाँ एवं विधियाँ हैं।

## बाहरी कड़ियाँ
* बुनाई डिजाइन कुछ हट के
* https://web.archive.org/web/20101126110813/http://craftyarncouncil.com/weight.html Relationship between yarn weight and knitting gauge.
* US and UK Conversion Chart Shows US and UK conversion charts, relationship to needle size and typical usage.

श्रेणी:हस्तकला
श्रेणी:शिल्पकारी
सरस्वती वंदना मंत्र

**सरस्वती वंदना मंत्र** एक अत्यंत महत्त्वपूर्ण हिंदू मंत्र है जिसका पठन विद्या, बुद्धि और ज्ञान की प्राप्ति के लिए किया जाता है।

मां सरस्वती को विद्या और कला की देवी माना जाता है। भारत में संगीतकारों से लेकर वैज्ञानिकों तक हर कोई ज्ञान-प्राप्ति और मार्गदर्शन के लिए मां सरस्वती देवी से पूजा-प्रार्थना करता है। मां सरस्वती के भक्तगण सौभाग्य-प्राप्ति के लिए हर सुबह सरस्वती वंदना मंत्र का पठन करते हैं। सरस्वती वंदना नियमित पूजा श्लोक का हिस्सा है और सरस्वती मंत्र सरस्वती सूक्त 'ऋग्वेद' में है जो की पूरी तरह से अलग है।

## मंत्र
:*या कुन्देन्दु -तुषार -हारधवला या शुभ्र वस्त्रा वृता।*
:*या वीणावर दण्ड मण्डित करा या श्वेत पद्मासना॥*
:*या ब्रह्माच्युत शंकर प्रभृतिभिर्देवैः सदा वन्दिता।*
:*सा मां पातु सरस्वती भगवती निःशेष जाड्यापहा॥*

:अर्थ : जो विद्या की देवी भगवती सरस्वती कुन्द के फूल, चंद्रमा, हिमराशि और मोती के हार की तरह धवल वर्ण की हैं और जो श्वेत वस्त्र धारण करती हैं, जिनके हाथ में वीणा-दण्ड शोभायमान है, जिन्होंने श्वेत कमलों पर आसन ग्रहण किया है तथा ब्रह्मा, विष्णु एवं शंकर आदि देवताओं द्वारा जो सदा पूजित हैं, वही संपूर्ण जड़ता और अज्ञान को दूर कर देने वाली मां सरस्वती हमारी रक्षा करें।

### अन्य मन्त्र
:*शुक्लां ब्रह्मविचार सार परमाम् आद्यां जगत् व्यापिनीम्।*
:*वीणा-पुस्तक-धारिणीमभय दां जाड्य अन्धकार अपहाम्‌॥*
:*हस्ते स्फटिक मालिकां विदधतीम् पद्मासने संस्थिताम्‌।*
:*वन्दे तां परमेश्वरीं भगवतीं बुद्धिप्रदां शारदाम्‌॥

:अर्थ : जिनका रूप श्वेत है, जो ब्रह्मविचार की परम तत्व हैं, जो सब संसार में फैले रही हैं, जो हाथों में वीणा और पुस्तक धारण किये रहती हैं, अभय देती हैं, मूर्खतारूपी अन्धकार को दूर करती हैं, हाथ में स्फटिकमणि की माला लिए रहती हैं, कमल के आसन पर विराजमान होती हैं और बुद्धि देनेवाली उन आद्या परमेश्वरी भगवती सरस्वती की मैं वन्दना करता हूँ ।

: *सरस्वति नमस्तुभ्यं वरदे कामरूपिणी
: *विद्यारम्भं करिष्यामि सिद्धिर्भवतु में सदा॥
:' हे सबकी कामना पूर्ण करने वाली माता सरस्वती, आपको नमस्कार करता हूँ।
: मैं अपनी विद्या ग्रहण करना आरम्भ कर रहा हूँ , मुझे इस कार्य में सिद्धि मिले।

: *या देवी सर्वभूतेषु विद्यारूपेण संस्थिता नमस्तस्यै नमस्तस्यै नमस्तस्यै नमो नमः॥

## सन्दर्भ

## इन्हें भी देखें
*सरस्वती
*विद्या
*ज्ञान
*वसन्त पंचमी
*हिन्दू देवी-देवता

श्रेणी:स्त्रोत्र
बुनाई (वीविंग)

right|thumb|300px|सबसे सरल बुनाई
right|thumb|300px|ताना और बाना (वार्प तथा वेफ्ट)
right|thumb|300px|प्रागैतिहासिक बुनाई की कुछ पद्धतियाँ

**बुनाई** (weaving) वस्त्र बुनाई की वह विधि है जिसमें ताना एवं बाना नामक दो भिन्न तथा परस्पर लम्बवत धागों का समूह को आपस में गूंथकर वस्त्र बनाया जाता है। बुनाई के अलावा भी कई विधियों से वस्त्र बनाये जाते हैं, जैसे- निटिंग (knitting), लेस बनाना (lace making), फेल्टिंग (felting), तथा ब्रेडिंग या प्लेटिंग (braiding or plaiting)। ताना (warp) वह है जो लम्बाई की दिशा में लगता है तथा बाना (weft or filling) वह है जो चौढ़ाई की दिशा में लगता है। ताना और बाना को विभिन्न तरीकों से परस्पर गुंथा जा सकता है। वस्त्र के गुणधर्म इससे ही निर्धारित होते हैं कि ताना और बाना को किस प्रकार परस्पर बुना गया है।

वस्त्र प्रायः करघा (लूम) पर बुना जाता है। करघा तानों को अपनी जगह पर बनाए रखता है और बानों को उनमें से होकर बुना जाता है। ताना और बाना के उपयोग से बुनाई का काम करघा के अतिरिक्त दूसरी विधियों द्वारा भी किया जा सकता है, जैसे- मेज पर बुनाई, बैक-स्ट्रैप, आदि।

बुनाई से निर्मित अधिकांश वस्त्र मुख्यतया तीन प्रकार की बुनाई में से किसी एक विधि से बनते हैं-
सादा बुनाई, सतिन बुनाई (satin weave) तथा ट्विल (twill)। 

भारत में कोरी,बलाई, मोमिन,जुलाहे,खत्री,साली प्रमुख बुनकर जातियां है जिन्होंने बुनाई कला का विकास किया ।

## इन्हें भी देखें
*कताई
*सिलाई
*सूचीग्रथन (knitting)

## बाहरी कड़ियाँ
* Encyclopædia Britannica 1911 &ndash; Weaving
* Resource collection
* Card Weaving
* Oriental rug weaving

श्रेणी:वस्त्र
*
एंडेमोल

**एंडेमोल** (Endemol), नीदरलैंड की एक अंतरराष्ट्रीय निर्माण और वितरण कंपनी है, जिसकी सहायक कंपनियां और संयुक्त उद्यम 23 देशों में फैले हैं जिनमें यूनाइटेड किंगडम, संयुक्त राज्य अमेरिका, फ्रांस, मैक्सिको, स्पेन, इटली, जर्मनी, ब्राजील, चिली, अर्जेंटीना, डोमिनिकन गणराज्य, पोलैंड, पुर्तगाल, रूस, भारत, दक्षिण अफ्रीका, लेबनान, मोरक्को, फिलीपींस, बेल्जियम, तुर्की और ऑस्ट्रेलिया शामिल हैं। एंडेमोल का नियंत्रण इटली की सबसे बड़ी मीडिया कंपनी, मीडियासेट और इसके सह संस्थापक जॉन डी मोल के हाथ में है।

## सन्दर्भ
 
## बाहरी कड़ियाँ
मानव लैंगिकता

लैंगिकता का अर्थ*

नर या मादा का लैंगीय भेद है! 
इसमें व्यक्ति का सम्पूर्ण  स्वरुप शामिल होता है!  

*लैंगिकता को निधार्रित करने वाले प्रमुख तरीके*
 1. बातें करना  2. स्पर्श करना 3. आलिंगन करना 4. कल्पना करना 5. हाथ पकडना आदि है! 

कामुकता एक सहज वृति है जो हर इंसान में होती है, अगर हम कामुक होना बंद कर दे तो परकृति का अविरल चलने वाली धारा ही बंद हो जायगी.कामुकता एक नेश्र्सिक खूबी है। जिसे जन्म से ही हमारे पास है माँ और पिता के माध्यम से हमे दिया है, इश्वर या कहे नेचर ने . हमारे और जानवरों में बस यही फरक होता है की हमे कामुकता कभी छोड़ कर नही भागती और जानवरों में कामुकता के आने और जाने का एक निश्चित समय होता है। किन्तु मानव के ऊपर ये बात नही है। क्युकी हम नेचर के इतने पास होते है की कामुकता हमसे कही नही खोती....फ्रेड ने कहा है की मानव कामुक रहता हमेशा है किन्तु उसे बताना है, उसकी कामुकता को परगट करता है
मध्य प्रदेश राज्य ओपेन स्कूल, भोपाल

**मध्य प्रदेश राज्य ओपेन स्कूल, भोपाल** 'सबके लिये शिक्षा' के लक्ष्य को प्राप्त करने के लिये मध्य प्रदेश सरकार की पहल है। यह संस्था अगस्त १९९५ से स्वायत्तशासी संस्था के रूप में कार्य कर रही है।

## परिचय
म.प्र. राज्य ओपन स्कूल द्वारा शिक्षा की वैकल्पिक व्यवस्था अत्यधिक लचीली मुक्त शिक्षा के माध्यम से की जाती है। छात्रों को कक्षा दसवीं तथा बारहवीं की इस लचीली शिक्षा के माध्यम से शिक्षित होने के कई अवसर लगातार उपलब्ध कराए जाते हैं। प्रदेश के सभी जिलों में स्थापित अध्ययन केन्द्रों के माध्यम से वर्ष भर खुला प्रवेश नीति के अन्तर्गत वर्ष में 2 बार जनवरी-अप्रैल (चार माह) तथा जुलाई-अक्टूबर (चार माह) प्रवेश दिया जाता है। इन सत्रों में प्रवेशित छात्रों की परीक्षाएं क्रमशः माह नवम्बर तथा माह मई में आयोजित की जाती हैं। म.प्र. राज्य ओपन स्कूल द्वारा संचालित, प्रदेश में एकमात्र इस अनूठी योजनान्तर्गत प्रवेशित छात्र को 5 वर्षों के अन्तराल में 9 परीक्षा अवसर उपलब्ध कराए जाते हैं। जिसमें वह अपनी योग्यतानुसार एक वर्ष में अथवा एक-एक करके अधिकतम 9 अवसरों में परीक्षा पास कर सकता है। छात्र के उत्तीर्ण विषयों का संकलन तब तक किया जाता है जब तक कि वह पूरे 5 विषयों को परीक्षा पास नहीं कर लेता। छात्र को 5 विषयों की परीक्षा उत्तीर्ण करने के बाद अंकसूची तथा प्रमाण पत्र दिए जाते ह

## संचालित कार्यक्रम
* माध्यमिक शिक्षा कार्यक्रम
	
* उच्चतर माध्यमिक शिक्षा कार्यक्रम

* अंशतः क्रेडिट योजना
	
* क्रेडिट योजना (अंकों का स्थानान्तरण)

* अंक/श्रेणी सुधार कार्यक्रम

## अध्ययन प्रक्रिया
**मुद्रित स्व-अध्ययन सामग्री**: अध्ययन सामग्री शिक्षार्थियों के स्वतः अध्ययन में सहायता के लिये विशेष रूप से तैयार की गई है। ये साधारण पाठ्य-पुस्तकें नहीं हैं और न ही पत्राचार पाठ्यक्रम के अंतर्गत भेजे जाने वाले पाठों से इनकी तुलना की जा सकती है। यह पुस्तकें राष्ट्रीय मुक्त विद्यालयी संस्थान, नई दिल्ली से मँगवाई जाती हैं। बाजार में उपलब्ध नहीं रहती हैं। ये पुस्तकें अध्ययन केन्द्रों पर दर्ज छात्र संख्यानुसार प्रेषित की जाती हैं। पाठ्य पुस्तकें हिन्दी भाषा में उपलब्ध कराई जाएंगी।

## शिक्षा एवं परीक्षा का माध्यम
म.प्र. राज्य ओपन स्कूल के तहत प्रवेश प्राप्त छात्र केवल हिन्दी भाषा के माध्यम से ही अध्ययन करके परीक्षा दे सकते हैं। 

;अतिरिक्त समय -
दृष्टिहीन छात्रों को परीक्षा हेतु निर्धारित सामान्य समय (3 घंटे) के अतिरिक्त एक घंटा अधिक समय दिये जाने की सुविधा है।

## इन्हें भी देखें
* राष्ट्रीय मुक्त विद्यालयी शिक्षा संस्थान

## बाहरी कड़ियाँ
* म.प्र. राज्य ओपन स्कूल, भोपाल का जालघर (कृतिदेव-१० फॉण्ट में)

श्रेणी:मुक्त शिक्षा
श्रेणी:शिक्षा पारिभाषिकी
नागार्जुन (रसायनशास्त्री)

**नागार्जुन** भारत के धातुकर्मी एवं रसशास्त्री (alchemist) थे। चीनी और तिब्बती साहित्य के अनुसार वे 'वैदेह देश'  (विदर्भ) में जन्मे थे और पास के सतवाहन वंश द्वारा शासित क्षेत्र में चले गये थे। इसके अलावा इतिहास में महायान सम्प्रदाय के दार्शनिक नागार्जुन तथा  रसशास्त्री नागार्जुन  में भी भ्रम की स्थिति बनी रहती है। महाराष्ट्र के नागलवाडी ग्राम में उनकी प्रयोगशाला होने के प्रमाण मिले हैं। कुछ प्रमाणों के अनुसार वे 'अमरता' की प्राप्ति की खोज करने में लगे हुए थे और उन्हें पारा तथा लोहा के निष्कर्षण का ज्ञान था।

द्वितीयक साहित्य में भी रसशास्त्री नागार्जुन के बारे में बहुत ही भ्रम की स्थिति है। पहले माना जाता था कि रसरत्नाकर नामक प्रसिद्ध रसशास्त्रीय ग्रन्थ उनकी ही रचना है किन्तु १९८४ के एक अध्ययन में पता चला कि रसरत्नाकर की पाण्डुलिपि में एक अन्य रचनाकार (नित्यानन्द सिद्ध) का नाम आया है।

## परिचय
नागार्जुन का जन्म सन् ९३१ में गुजरात में सोमनाथ के निकट दैहक नामक किले में हुआ था। वह रसायनज्ञ आर्थत कीमियागर थे। लोग उनके बारे में ढ़ेर सारी कहानियां कहते थे। उससे उन्हें कभी व्याकुलता या परेशानी नहीं हुई थी। इस लोक-विश्वास को कि वह भगवान के संदेशवाहक हैं, रसरत्नाकर नामक पुस्तक लिख कर पुष्ट कर दिया। यह पुस्तक उनके और देवताओं के बीच बातचीत की शैली में लिखी गई थी। रसरत्नाकर में रस (पारे के यौगिक) बनाने के प्रयोग दिए गये हैं। इसमें देश में धातुकर्म और कीमियागरी के स्तर का सर्वेक्षण भी दिया गया था। इस पुस्तक में चांदी, सोना, टिन और तांबे की कच्ची धातु निकालने और उसे शुद्ध करने के तरीके भी बताये गए हैं।

पारे से संजीवनी और अन्य पदार्थ बनाने के लिए नागार्जुन ने पशुओं और वनस्पति तत्वों और अम्ल और खनिजों का भी इस्तेमाल किया। हीरे, धातु और मोती घोलने के लिए उन्होंने वनस्पति से बने तेजाबों का सुझाव दिया। उसमें खट्टा दलिया, पौधे और फलों के रस थे। उन्होंने और पहले के कीमियागरों ने जिन उपकरणों का इस्तेमाल किया था उसकी सूची भी पुस्तक में दी गई है। आसवन (डिस्टीलेशन), द्रवण (लिक्वीफेक्शन), उर्ध्वपातन (सबलीमेशन) और भूनने के बारे में भी पुस्तक मे वर्णन है। पुस्तक में विस्तारपूर्ण दिया गया है कि अन्य धातुएं सोने में कैसे बदल सकती हैं। यदि सोना न भी बने रसागम विशमन द्वारा ऐसी धातुएं बनाई जा सकती हैं जिनकी पीली चमक सोने जैसी ही होती थी। हिंगुल और टिन जैसे केलमाइन से पारे जैसी वस्तु बनाने का तरीका दिया गया है।

नागार्जुन ने सुश्रुत संहिता के पूरक के रूप में 'उत्तर तन्त्र' नामक पुस्तक भी लिखी। इसमें दवाइयां बनाने के तरीके दिये गये हैं। आयुर्वेद की एक पुस्तक `आरोग्यमञ्जरी' भी लिखी। उनकी अन्य पुस्तकें है- कक्षपूत तन्त्र, योगसर और योगाष्टक।

## कृतियाँ
निम्नलिखित पाण्डुलिपियाँ किसी 'नागार्जुन' द्वारा रचित होना बतायी जाती हैं-
* जीवसूत्र
* रसवैशेषिकसूत्र
* योगशतक
* कक्षपुट
* योगरत्नमाला

यद्यपि  'रसरत्नाकर' नामक ग्रन्थ का रचयिता रसायनशास्त्री नागार्जुन को ही माना जाता रहा है किन्तु १९८४ में पाण्डुलिपियों एवं प्रिन्ट सामग्री के अध्ययन से यह बात सामने आयी कि रसरत्नाकर की पाण्डुलिपि में किसी **नित्यनाथ सिद्ध** का नाम बार-बार उसके रचनाकार के रूप में आया है। 

## सन्दर्भ

## इन्हें भी देखें
* नागार्जुन (प्राचीन दार्शनिक)
* नागार्जुन (हिन्दी कवि)
* रसविद्या

## बाहरी कड़ियाँ
* महान वैज्ञानिक नागार्जुन
*भारत और वैदिक विज्ञानः कहानी, धातु को सोने में बदलने वाले प्राचीन भारतीय रसायन शास्त्री नागार्जुन की

श्रेणी:किमियागार
श्रेणी:महासिद्ध
श्रेणी:बौद्ध योगी
करावली

**कन्नड़ क्षेत्र** (टुलु:ಕರಾವಳಿ) या करावली क्षेत्र कर्नाटक राज्य के तीन तटीय जिलों, दक्षिण कन्नड़, उडुपी एवं उत्तर कन्नड़ को मिलाकर कहा जाता है। यह कोंकण तटरेखा का दक्षिणी भाग बनाता है। इस क्षेत्र की उत्तर से दक्षिण लंबाई ३०० कि.मी तक और चौड़ाई ३० से ११० कि.मी तक जाती है। क्षेत्र में बहती हवा के साथ झूलते हुए चीड़ के वृक्ष दृश्य होते हैं। 

## नामकरण
[250px|thumb|right|भगवान [परशुराम जल के देवता वरुण को आदेश देते हुए कि सागर का जल पीछे हट जाये और कोंकण के लिये स्थान दे।]]
एक मिथक के अनुसार भगवान विष्णु के अवतार परशुराम ने इस स्थान को सागर में अपना परशु फेंककर उससे खाली करवाया था। सागर उस क्षेत्र तक हट गया जहां उनका परशु गिरा था। इस कारण से इसे परशुराम क्षेत्र भि कहा जाता है।

## इन्हें भी देखें

* उत्तर कन्नड़
* दक्षिण कन्नड़

## सन्दर्भ

* 
* 

## बाहरी कड़ियाँ

* यक्षगण
* करावली उत्सव

श्रेणी:कर्नाटक के क्षेत्र
विमला शक्तिपीठ

thumb|१५०px|right|विमला देवी
**विमला शक्तिपीठ** ओडिशा राज्य के पुरी शहर के जगन्नाथ मन्दिर मे मोह्जुद है। यह शक्तिपीठ बहुत प्राचीन मनि जाति है। देवी विमला शक्ति स्वरुपिणि है जो जगन्नाथ जी को निवेदन किया गया नैवेद्य सब्से पहले ग्रहण करती है। उस्के वाद हि सब लोगोमे प्रसाद **महाप्रसाद** के रूप मैं बंट जाता है। देवी के मन्दिर मे शरद ऋतु मे दुर्गा पुजन का त्योहार मनया जाता है जो कि महालया के ७ दिन पहलेवालि अष्टमी से गुप्त नवरत्रि के रूप मैं होके महालया के बाद प्रकट नवरत्रि के रूप नवमी तक होति है। इसको षोडश दिनात्मक या १६ दिन चलनेवाली शारदिय उत्सव कह्ते है जो कि पुरे भारत मे विरल है। देवी विमला और याजपुर नगर में स्थित विरजा एक हि शक्ति मानि जाति है। विरजा देवी के मन्दिर से विमला देवी के मन्दिर तक का पुरा स्थान विरजमण्डल के रूप मैं मानि जाति है।
## आधार
* विमला शक्तिपीठ
* विमला और विरजा देवीयां उत्कल कि शाक्ति है
* जगन्नाथ मन्दिर का असलि रहस्य

श्रेणी:पशु बलि देने वाले हिंदू मंदिर
मड़ाई

right|thumb|300px|पशुओं से चलने वाला मढ़ाई यंत्र
**मड़ाई** या 'दंवरी' या दौंरी (threshing) कृषि की वह प्रक्रिया है जिसमें कटी फसल की फलियों से दाने को विमुक्त किया जाता है। यह कटाई एवं ओसौनी के बीच की प्रक्रिया है। इस क्रिया में कटी फसल को किसी प्रकार इतना झकझोरा जाता है कि उसके पके दाने अलग हो जांय।

पहले कटी फसल को किसी सख्त तल के ऊपर बिखेर कर बैल अथवा घोड़ों को वृत्तीय पथ पर उसके ऊपर बार-बार चलाया जाता था जिससे दाने अलग हो जाते थे। आजकल इस कार्य के लिये मशीने भी आ गयीं हैं जिन्हे 'थ्रेशर' कहते हैं। कभी-कभी फसलों को सड़क के ऊपर फैलाकर छोड़ दिया जाता है और उसके ऊपर से आने-जाने वाले विभिन्न गाड़ियों के पहियों से फसल की मड़ाई हो जाती है।

## इन्हें भी देखें
* मड़ाई यंत्र (थ्रेशर)

श्रेणी:फ़सलें
श्रेणी:कृषि
कटाई

right|thumb|300px|धान की कटाई कर रही एक महिला
**कटाई** या 'कटनी' (harvesting) वह कृषिकार्य है जिसमें तैयार फसल को खेतों से काटकर एकत्रित किया जाता है। इसके बाद उसकी मड़ाई, ओसौनी एवं भण्डारण किया जाता है।

श्रेणी:कृषि
ओसौनी

[right|thumb|250px|[उत्तराखण्ड में धान ओसाती हुई एक स्त्री]]
right|thumb|300px|चीन में सन् १६३४ में प्रचलित ओसाई मशीन
**ओसौनी** (Wind winnowing) प्राचीन काल से प्रचलित एक कृषि कार्य है जिसके द्वारा भूसे से अनाज को अलग किया जाता है। ओसौनी के द्वारा भंदारित अनाज से कीड़ों आदि को भी दूर किया जाता है। इस क्रिया में भूसा एवं दानों का मिश्रण तेज हवा में धीरे-धीरे गिरने के लिये छोड़ दिया जाता है। इससे भारी अनाज आदि उसी स्थान पर नीचे गिरते हैं जबकि भूसा आदि हल्के पदार्थ दूर उड़ जाते हैं।

तेज हवा के लिये प्राकृतिक हवा (विंड) का सहारा लिया जा सकता है या कृत्रिम तरीकों (जैसे मशीन द्वारा चालित पंखी) से गतिशील हवा प्राप्त की जा सकती है। पहले दो व्यक्ति एक चादर को हवा में चलाते थे जिससे गतिशील हवा प्राप्त होती थी और उसी के सामने गेहूँ या अन्य अनाज को ओसाया (गिराया) जाता था।

श्रेणी:कृषि
दोपहिया ट्रैक्टर

right|thumb|300px|दोपहिया ट्रैक्टर जो दोपहिया ट्राली (ट्रेलर) से जुड़ी है।
**दोपहिया ट्रैक्टर** अथवा 'पॉवर ट्रिलर' एक कृषि उपकरण है। इसमें केवल दो ही पहिये होते हैं। यह एक छोटा ट्रैक्टर है जिसे चालक पैदल चलते हुए पकड़ कर चलाता है। इसका इस्तेमाल छोटे किसानों तथा धान की खेती वाले क्षेत्रों में काफी बढ़ रहा है।

श्रेणी:ट्रैक्टर
लज़ान्या

thumb|एक थाली पर रखा लज़ान्या जिसमें पास्ता की लहरदार परत दिखाई दे रही है।

**लज़ान्या** (बहुवचन **लज़ान्ये**, ) एक इतालवी पास्ता कैसरोल पकवान है जिसमें एक के बाद एक पास्ता, चीज़, सॉस और प्रायः अन्य सामग्रीयों की परतें होती हैं। इतालावी व्यंजनों की विशिष्टता के अनुसार, इसके कई क्षेत्रीय रूप मौजूद हैं। कुछ क्षेत्रों में, विशेष रूप से इटली के दक्षिणी क्षेत्रों में इस्तेमाल किए जाने वाले सॉस के या तो साधारण टमाटर सॉस होने की संभावना होती है या रागु होने की, जबकि अन्य क्षेत्रों में, विशेष रूप से उत्तरी इटली में, बेशामेल सॉस का उपयोग किया जाता है।

यह शब्द पकवान और पास्ता की परत, दोनों के लिए इस्तेमाल किया जाता है। *लज़ान्या* एकवचन शब्द है, जबकि *लज़ान्ये* इसका बहुवचन है। ब्रिटेन में इस पकवान के लिए इसके बहुवचन नाम का ही प्रयोग किया जाता है।

*लज़ान्या* शब्द, जो मूल रूप से एक खाना पकाने के बर्तन को कहते हैं, अब केवल व्यंजन को ही वर्णित करता है।

## उत्पत्ति
हालांकि आम तौर पर यह माना जाता है कि इस पकवान की उत्पत्ति इटली में हुई, एक सिद्धांत यह है कि "लज़ान्या" शब्द यूनानी *λάσανα (लासाना)* या *λάσανον (लासानोन)* से आया जिसका अर्थ है "घडोंची या पॉट का स्टैंड", "पेशाबदान". रोम वासियों ने इस शब्द को "लसानाम" के रूप में ग्रहण किया, लैटिन भाषा में जिसका अर्थ होता है "खाना पकाने का बर्तन". इटली के लोग इस शब्द का इस्तेमाल उस बर्तन के लिए करते थे जिसमें लज़ान्या बनता था। बाद में पकवान, परोसे जाने वाली थाली के नाम से जाना जाने लगा।

एक अन्य सिद्धांत के अनुसार यह जताया गया है कि हो सकता है कि लज़ान्या शब्द की उत्पत्ति यूनानी शब्द *λάγανον* *(लागानों)* से हुई है, जिसका अर्थ है लच्छों में कटे पास्ता आटे की चपटी परत. यह एक दिलचस्प जानकारी है कि ग्रीक में *λαγάνα (लगाना)* शब्द का प्रयोग अभी भी किया जाता है जिसका अर्थ है एक प्रकार की पतली चपटी अखमीरी ब्रेड.

लज़ान्या बनाने की विधि को इंग्लैंड में प्रकाशित सबसे पहली पाक पुस्तिका में विशेष रूप से प्रकाशित किया गया था, जिसके परिणामस्वरूप बने एक शहरी कथा के अनुसार यह पकवान ब्रिटिश आइल्स में तैयार किया गया था। रोमन द्वारा "लसानाम" के पहले से ही इस्तेमाल किए जाने के मद्देनज़र, यह दावा संदेहास्पद लगता है।

## इन्हें भी देखें
* बेक्ड जीटी
* मौसाका - परत वाली यूनानी कैसरोल, जिसमें बैंगन, मांस और एक सफेद सॉस होता है
* टिमबालो - एक इतालवी कैसरोल 
* पासतितसीओ - एक बेक किया हुआ ग्रीक, परत वाली पास्ता पकवान

## सन्दर्भ

श्रेणी:पास्ता
श्रेणी:चीज़ व्यंजन
श्रेणी:इतालवी व्यंजन
श्रेणी:ग्रीक लोनवर्ड्स
श्रेणी:इतालवी लोनवर्ड्स
नोबिता नोबी

**नोबिता नोबी** (जापानी:  'डोरेमोन' नामक एक कार्टून धारावाहिक का किरदार है। जिसे अंग्रेजी अनुवाद में **नोबी नोबी** (Noby Nobi) कहा जाता है, नोबिता को आम तौर पर एक ऐसे लड़के के हिसाब से दिखाया जाता है जो टोक्यो के नेरिमा इलाके में अपने माता-पिता के एकमात्र संतान के रूप में रहता है, और वह शिक्षा के मामले में हमेशा पीछे रहता है और उसका खयाल धारावाहिक का मुख्य पात्र डोरेमोन रखता है। डोरेमोन के साथ नोबिता को सबसे प्रसिद्ध जापानी कॉमिक का पात्र कहा जा सकता है क्योंकि इस धारावाहिक को करीब दुनिया भर में देखा जाता है। धारावाहिक के अनुसार नोबिता का जन्म 7 अगस्त को हुआ था। उसकी वर्तमान हिन्दी स्वर अभिनेत्री हैं मेघना इरांडे जोशी।   

## दिखावटें
डोरेमोन धारावाहिक का पूरा आधार नोबिता और डोरेमोन के बीच का सम्बन्ध है। नोबिता डोरेमोन से तब मिलता है जब उसका वंशज सेवाशी नोबी डोरेमोन को अतित में अपने पूर्वज की मदद करने के लिए भेजता है ताकि उसका परिवार एक बेहतर जीवन जी पाए। ऐसा दिखाया गया है कि डोरेमोन के आने से पहले नोबिता को बस दुःख ही सहना पड़ता था जो जियान और सुनियो द्वारा सताए जाने, उसके पीछे पड़ोस के कुत्ते के पड़ जाने, हमेशा गटर में गिर जाने और परीक्षाओं में खराब अंक के रूप में आती थी। यह बात एक मज़ाक बन गया है कि नोबिता हमेशा डोरेमोन के पास रोता हुआ आता है और कोई यंत्र माँगता है ताकि वह जियान और सुनियो से उसे सताने का बदला ले सके; या फिर कारण यह भी हो सकता है कि उसे सुनियो के हवाई के सफर और उसे मिलने वाले वीडियो गेम और दूसरे संसाधनों के बारे में दिखावो से बेहतर कुछ करके दिखाना है। उसकी योजना कभी-कभी सफल होती है और जियान और सुनियो अपना सबक सीख जाते हैं, तो कभी-कभी नाकाम होता है और जियान नोबिता को पीटने के लिए उसके पीछे भागता है।

## प्रतिग्रह
इस धारावाहिक के अत्यंत सफलता के कारण नोबिता के काफी प्रसिद्ध पात्र है। नोबिता को भारत के हिंदू संस्कृति में छोटी मूर्तियों के रूप में प्रदर्शित किया गया है। अगस्त २०१६ में पाकिस्तान के पंजाब प्रान्त के राजनैतिक दल तहरीक-इ-इन्साफ के एक सदस्य ने पाकिस्तान में धारावाहिक पर रोक लगाने का विचार प्रदर्शित किया क्योंकि नोबिता का व्यक्तित्व पाकिस्तानी बच्चों पर "नकारात्मक प्रभाव" डालता है। पड़ोसी देश भारत में भी धारावाहिक पर रोक लगाने के कई विचार सामने आए हैं और यह भी दावा किया गया है कि नोबिता का व्यक्तित्व मध्य प्रदेश के व्यापम में हुए २०१३ के घोटाले का भी प्रेरणा था। नोबिता के व्यक्तित्व को मलेशिया के एक राजनीतिज्ञ के बारे में मज़ाक के लिए भी इस्तेमाल किया गया है। नोबिता और शिज़ुका के बीच के सम्बन्ध का 'बिग बॉस' टीवी धारावाहिक के एक सदस्य ने अपने प्रतिद्वंद्वी को अपमानित करने के लिए प्रयोग किया था।

## सन्दर्भ

श्रेणी:डोरेमोन
श्रेणी:कार्टून
कुवैत ओलम्पिक समिति

**कुवैत ओलम्पिक समिति**, (आईओसी कूट: *KUW*) कुवैत की राष्ट्रीय ओलम्पिक समिति है। अन्तर्राष्ट्रीय ओलम्पिक संघ द्वारा कुओस पर १ जनवरी २०१० को सरकारी हस्तक्षेप के कारण प्रतिबन्ध लगाया था।

## बाहरी कडियाँ
* कुवैत ओलम्पिक समिति एशियाई ओलम्पिक परिषद जालपृष्ठ।

श्रेणी:कुवैत में खेलकूद
श्रेणी:राष्ट्रीय ओलम्पिक समिति
बयालुसीमा

**बयालुसीमा**(कन्नड़ ಬಯಲುಸೀಮೆ) दक्षिण भारत के कर्नाटक राज्य के मालनाड क्षेत्र के पूर्वी ओर के क्षेत्र को कहा जाता है। यह फैला हुआ खुला मैदानी क्षेत्र है जिसमें कुछ टीले मिल जाते हैं। इसमें धारवाड़, बेलगाम, गडग, हवेरी, बीजापुर, बागलकोट, गुलबर्ग, रायचूर, कोप्पल, बेल्लारी, चित्र दुर्ग, देवनगिरी, तुमकुर, हस्सन और मांड्या जिले आते हैं। यह नाम संभवतः कन्नड़ भाषा से व्युत्पन्न है, जिसका अर्थ है समतल भूमि या खुली भूमि, क्योंकि यहां से पड़ोसी क्षेत्रों का निर्बाध दृश्य सुलभ होता है। इसी कारण से इसे कई बार मैदान भी कहा जाता है। बयालसीमा की स्थिति दक्खिन पठार में मालनाड क्षेत्र के पूर्वी ओर पश्चिमी घाट के पूर्वी छोर पर है।

बयालुसीमा के खानपान, बोलियां और शैलियाम भिन्न स्थानों पर बदलते रहते हैं।

[thumb|left|200px|बयालसीमा की स्थिति [दक्कन का पठार|दक्खिन पठार में मालनाड क्षेत्र के पूर्वी ओर पश्चिमी घाट के पूर्वी छोर पर है। ]]

श्रेणी:कर्नाटक के क्षेत्र
ब्याल आईटी निवेश क्षेत्र

**बंगलौर ब्याल आईटीआईआर** या ब्याल आई.टी निवेश क्षेत्र एक ५०&nbsp;कि.मी२ (१२,००० एकड़) में फैला सूचना प्रौद्योगिकी निवेश क्षेत्र है। यह बेंगलुरु अंतर्राष्ट्रीय विमानक्षेत्र से १५ कि.मी उत्तर में स्थित है। इसके लिए कर्नाटक राज्य मंत्रिमंडल से अनुमति २८ जनवरी २०१० को और केन्द्र सरकार से ५ जून २०१० को स्वीकृत हो चुकी है। यह नंदी हिल पर चिकबल्लपुर और दोड्डबल्लपुर के बीच मुदेनहल्ली/कानिवेनारायणपुर में स्थापित होगा। 
 

राज्य सरकार ने किसानों से भूमि अधिग्रहण की प्रक्रिया आरंभ कर दी है और ५६-७० लाख रु. प्रति एकड़ की दर से भुगतान कर रही है। इसके एवज में किसानों को अन्य स्थान पर  विकसित भूमि प्रति एकड़ आवंटित की जा रही है। 

## सन्दर्भ

श्रेणी:सूचना प्रौद्योगिकी क्षेत्र
श्रेणी:बंगलुरु की अर्थव्यवस्था
श्रेणी:कर्नाटक
देवनहल्ली

**देवनहल्ली** (Devanahalli), जिसे **देवनदोड्डी** (Devanadoddi), **देवनपुरा** (Devanapura) भी कहा जाता है, भारत के कर्नाटक राज्य के बंगलोर ग्रामीण ज़िले में स्थित एक नगर है। यहीं नवनिर्मित बेंगलुरु अंतर्राष्ट्रीय विमानक्षेत्र है। यह विमानक्षेत्र भारत का दूसरा सबसे बड़ा विमानक्षेत्र है।

## विवरण
यह नगर राज्य की राजधानी, बंगलुरु, के बाह्यक्षेत्र में नगर से  दूर स्थित है। इसके पड़ोस में ही दो देवनहल्ली व्यापार पार्क भी निर्माणाधीन हैं जो हवाई-अड्डे से  दूरी पर हैं। साथ ही एक एयरोस्पेस पार्क, विज्ञान पार्क एवं एक १००० करोड़ वित्तीय नगर (फ़ाईनेन्शियल सिटी) भी प्रक्रिया में है। एक नयी उपग्रहीय रिंग मार्ग सड़क शहर को दोड्डबल्लपुर से जोड़ेगी। इसके निकटवर्ती ही $२२ बिलियन,  का ब्याल आईटी निवेश क्षेत्र निर्माणाधीन है, जो भारत में सूचना प्रौद्योगिकी का सबसे बड़ा क्षेत्र होगा। क्षेत्र में आगामी २ वर्षों में कुल अवसंरचना विकास अनुमानित $३० बिलियन से अधिक अपेक्षित है। क्षेत्र में महत्वपूर्ण वाणिज्यिक और आवासीय विकास के साथ, अचल संपत्ति में उच्च मांग में है स्थानीय शासक टीपू सुल्तान का जन्म देवनहल्ली में १७५० में हुआ था। 

## इन्हें भी देखें
* बंगलोर
* बेंगलुरु अंतर्राष्ट्रीय विमानक्षेत्र
* बंगलोर ग्रामीण ज़िला

## बाहरी कड़ियाँ
* बंगलुरु अंतर्राष्ट्रीय विमानक्षेत्र
* देवनहल्ली में मंदिर
* देवनहल्ली दुर्ग
* द हिन्दू टीपू सुल्तान के पिता हैदर अली की जन्मस्थली

## सन्दर्भ

श्रेणी:बंगलोर ग्रामीण ज़िला
श्रेणी:कर्नाटक के शहर
श्रेणी:बंगलोर ग्रामीण ज़िले के नगर
गरुड़द्वार

**गरुड़द्वार** (अंग्रेजी संस्करणों में **ग्रिफिनडोर**) जे. के. रोलिंग द्वारा रचित हैरी पॉटर (उपन्यास) में हॉग्वार्ट्स का एक दल है। यहाँ पर हैरी पॉटर, हर्माइनी ग्रेंजर और रॉन वीज़्ली को चुना गया था। इस दल में साहस, बहादुरी, निष्ठा तंत्रिका और शिष्टता का मेहतव है। इसके शुभंकर शेर है और रंग लाल और सोने का हैं। इस दल की प्रमुख प्रोफेसर मैकगॉनागल है। इस दल के संस्थापक गौरव गरुड़द्वार थे।
लोमाटिया तस्मानिका

***लोमाटिया तस्मानिका*** या किंग्स लोमाटिया, प्रोटेसी कुल की एक तस्मानियाई जड़ी है। इसके पौधे के पत्ते चमकदार हरे होते है और यह गुलाबी फूल उत्पन्न करता है परंतु, यह कोई फल अथवा बीज उत्पादित नहीं करता। माना जाता है कि जंगल में किंग्स लोमाटिया की मात्र एक ही जीवित बस्ती बची है। 

लोमाटिया तस्मानिका इसलिए असाधारण है क्योंकि इसके शेष बचे सभी पौधे आनुवंशिक रूप से एक समान हैं। इसमें अगुणित गुणसूत्रों के तीन समुच्च्य होते हैं (3x = त्रिगुणित) इसलिए यह अनुर्वर या बंध्य है, यह दोबारा तभी उगता है जब इसकी कोई शाखा भूमि पर गिरकर अपनी स्वयं की मूल (जड़) पैदा कर लेती है। 

हालांकि सभी पौधे तकनीकी रूप से अलग होते हैं क्योंकि प्रत्येक का अपना स्वयं का मूल तंत्र होता है, लेकिन सामूहिक रूप यह किसी सबसे अधिक समय से जीवित पौधे के कृंतक हैं। प्रत्येक पौधे का जीवनकाल लगभग 300 वर्ष है, लेकिन हो सकता है कि पौधा अपने कृंतक, कम से कम पिछले 43600 वर्ष से पैदा कर रहा हो (संभवतः135000 साल से)। यह अनुमान जीवाश्मीकृत पत्तियों की रेडियोकार्बन डेटिंग पर आधारित है जो 8.5 किमी की दूरी पर पाई गयीं थी। जीवाश्मीकृत अवशेष और समकालीन पौधे की कोशिका संरचना और आकार भी समान हैं, जो इंगित करता है कि दोनों पौधे त्रिगुणित हैं और इसीलिए त्रिगुणता की अत्यंत दुर्लभ घटना के चलते कृंतक उत्पन्न करते हैं। 

## सन्दर्भ
 
## बाहरी कड़ियाँ
बापूदेव शास्त्री

right|thumb|450px|बापूदेव शास्त्री (हाथ में ग्लोब लिए हुए) वाराणसी के 'क्वींस कॉलेज' में पढ़ाते हुए (१८७०)
**महामहोपाध्याय पण्डित बापूदेव शास्त्री** (१ नवम्बर १८२१ - १९००) काशी संस्कृत कालेज के ज्योतिष के मुख्य अध्यापक थे। वे प्रथम पण्डित थे जो भारतीय एवं पाश्चात्य खगोलिकी दोनों के विशेषज्ञ बने। ये प्रयाग तथा कलकत्ता विश्वविद्यालयों के परिषद तथा आयरलैंड और ब्रिटेन की रॉयल सोसायटी के सम्मानित सदस्य थे। इन्हें **महामहोपाध्याय** की उपाधि मिली थी। 

## जीवन परिचय
बापूदेव शास्त्री (नृसिंह) का जन्म शक सं 1743 में महाराष्ट्र के अहमदनगर में गोदावरी नदी के किनारे 'टोंके' नामक गाँव में एक ब्राह्मण परिवार में हुआ था। उनकी आरम्भिक शिक्षा नागपुर के मराठी विद्यालय में हुई जहाँ उन्होने अंकगणित एवं बीजगणित की शिक्षा पाई। ढुण्ढिराज मिश्र से उन्होंने बीजगणित (ग्रन्थ) तथा लीलावती ग्रन्थ का अध्ययन किया। उन की प्रतिभा से प्रभावित होकर ब्रिटिश राजनीतिक एजेण्ट लैंसलॉट विल्किंसन ने सिहोर के संस्कृत विद्यालय में उन का नामांकन करा दिया जहाँ उन्होंने सिद्धान्तशिरोमणि, युक्लिडीय ज्यामिति तथा यूरोपीय विज्ञान की शिक्षा पाई। पण्डित सेवाराम और स्वयं विल्किंसन उन के शिक्षक थे। सन् १८४२ में शास्त्री जी राजकीय संस्कृत महाविद्यालय वाराणसी में नियुक्त हुए जहाँ वे रेखागणित पढ़ाने लगे।

उन्होंने आचार्य भास्कर के सिद्धान्तशिरोमणि का अनुवाद किया और इसे बनारस में १८९१ में प्रकाशित किया। विल्किंसन के साथ मिल कर उन्होंने 'सूर्यसिद्धान्त ओर ऐन ऐन्सिएन्ट सिस्टम ओफ एस्ट्रोनामी' नामक ग्रन्थ रचा जो सूर्यसिद्धान्त का अंग्रेजी अनुवाद है। इन का **दृक्सिद्ध पंचांग** आज भी वाराणसेय संस्कृत विश्वविद्यालय से प्रकाशित होता है।

## कृतियाँ
इन के ग्रंथ हैं : 
* रेखागणित प्रथमाध्याय,
* त्रिकोणमिति,
* प्राचीन ज्योतिषाचार्याशयवर्णन,
* सायनवाद,
* तत्वविवेकपरीक्षा,
* मानमंदिरस्थ यंत्रवर्णन,
* अंकगणित,
* बीजगणित।

## इन्हें भी देखें
* सुधाकर द्विवेदी

## बाहरी कड़ियाँ
* An Astromoner Ahead Of His Time 

श्रेणी:भारतीय गणितज्ञ
श्रेणी:ज्योतिषी
श्रेणी:भारतीय खगोलविद
श्रेणी:वाराणसी
वैज्ञानिक क्रांति

[left|thumb|300px|[न्यूटन (इकाई)|न्यूटन के दूरदर्शी की प्रतिकृति। वैज्ञानिक क्रान्ति के समय प्रेक्षण और आंकड़ों पर आधारित विज्ञान पर बल दिया गया। प्रेक्षणों के लिये नयी तकनीकें विकसित की गयीं। दूरदर्शी, ऐसी ही एक तकनीक थी।]]
**वैज्ञानिक क्रांति** उस समयावधि को इंगित करती है जब भौतिकी, खगोलशास्त्र, जीवविज्ञान, मानव शरीररचना, रसायन विज्ञान एवं अन्य विज्ञानों की प्रगति ने पुराने सिद्धन्तों को अस्वीकर कर दिया। इस प्रकार आधुनिक विज्ञान की नींव पड़ी। वैज्ञानिक क्रान्ति की धारणा को मानने वालों का विचार है कि यूरोप के पुनर्जागरण का अन्तिम काल से वैज्ञानिक क्रांति आरम्भ हुई और १८वीं शताब्दी के अन्तिम चरण तक चली। इस प्रकार वैज्ञानिक क्रान्ति ने यूरोपीय ज्ञानोदय को प्रभावित किया।

किन्तु सातत्य सिद्धान्त में विश्वास करने वाले बहुत से लोगों का विश्वास है कि इस प्रकार की कोई क्रान्ति नहीं हुई बल्कि प्राचीन और मध्य काल से वैज्ञानिक विकास की जो धारा चली थी वही अपनी सहज गति से आगे बढती रही।

## इन्हें भी देखें
* औद्योगिक क्रांति
* संचार क्रांति
* कम्प्यूटर क्रांति
* वाणिज्यिक क्रांति

श्रेणी:विज्ञान का इतिहास
श्रेणी:वैज्ञानिक क्रांति
शिवपुरी बाबा

शिवपुरी बाबा हिन्दू धर्म के एक सन्त थे। गोविंदानंद भारती जो शिवपुरी बाबा के रूप में भी जाने जाते हैं, एक हिंदू संत और एक परिव्राजक संन्यासी हैं  जिन्होंने विश्व को  'स्वधर्म'  का पाठ पढ़ाया है, जो कि जीवन जीने का  एक  प्राचीन तरीका है। वह दुनिया का चक्कर लगाने वाले सबसे पहले  केरलवाले  है और उन्होंने मलयाली मैगलन नाम अर्जित किया।
## सन्दर्भ

श्रेणी:हिंदू संत
तार रज्जु

300px|right|thumb|इस्पात का लचकदार रस्सा 
**इस्पात का लचकदार रस्सा** जो इंजीनियरी के विभिन्न प्रयोजनों, जैसे भारी बोझों को उठाने, रेलवे के मार्ग के रस्से, गाइओं (guys), उत्तोलक, संवाहक, केवल मार्ग, झूला पुलों में मुख्या वाहक तार और पूर्वप्रतिबलित कंक्रीट में केबल के रूप में प्रयुक्त होता है। इस्पात के अनेक तारों के संयोग से तारसूत्र (Strand) और अनेक तारसूत्रों को मिलाकर एक केबल बनता है। तारसूत्र के तार और केबल में लगे तारसूत्रों को कभी-कभी एक दूसरे के समांतर रखकर और एकत्रित करके एक इकाई में ऐंठ दिया जाता है1 इस प्रकार तारों को ऐंठकर तारसूत्र और तारसूत्रों को ऐंठकर केबल बनाया जाता है। जब तारों को एक दिशा में ऐंठकर तारसूत्र बनाया जाता हैं और तारसूत्रों को विपरीत दिशा में ऐंठकर केबल बनाया जाता है तब इसे नियमित ले (Lay) कहते हैं। जब तारसूत्रों को उसी दिशा में ऐंठा जाता है जिसमें उनमें लगे तार ऐंठे होते हैं तब यह लांग ले (Lang lay) रस्सा कहा जाता है। 6 X 17 नियमित ले रस्सा उसको कहते हैं जिसमें छ: ऐसे तरसूत्र हों जिनके केंद्र षड्भुज के कोणों पर हों और प्रत्येक तारसूत्र में 17 तारे हों। नियमित ले के रस्सों के कुचले जाने और विकृत होने की संभावना कम होती है क्योंकि लांग ले रस्से घिसाव रोकने में अधिक समर्थ होते हैं। प्रत्येक तार और तारसूत्र को गठित करने से पूर्व उसे अंतिम सर्पिल आकार देने के लिये पूर्वनिर्मित कर लिया जाता है ताकि तारों और तारसूत्रों की सीधा होने की स्वाभाविक प्रवृत्ति का निवारण हो जाए।

झूला पुलों के समान महत्वपूर्ण केबल के कार्यों में केबल पर उसकी अंतिम शक्ति के आधे के बराबर पूर्वनिश्चित बोझ लटकाते हैं ताकि उसका संरचनात्क तनाव दूर हो जाय। यह भार बहुत अधिक समय तक बना रहने दिया जाता है और तब हटा दिया जाता है। ऐसी पूर्वक्रिया का पुलों के लटकते हुए केबल तथा ऊर्ध्वाधर रेडियो स्तंभों पर लगे गाई तारसूत्रों (guy strands) के स्थापन में विशेष महत्व है।

यद्यपि तारों की आपेक्षिक दृढ़ता उपयोग के अनुसार परिवर्तनशील होती है, तथापि साधारणत: यह कहा जा सकता है कि केबल में लगे तारों में कार्बन की मात्रा लगभग .06 % से .08 % होती है, जिससे उसकी चरम दृढ़ता लगभग 100 टन प्रति वर्ग इंच या इससे अधिक होती है और उनका न्यूनतम खिंचाव 8 इंच निर्दिष्ट माप की लंबाई (gauge length) पर लगभग 2 से 4 प्रतिशत होता है।

ऋतुओं के द्वारा प्रभावित होनेवाले केबलों की रक्षा बहुधा जस्ते की कलई चढ़ाकर की जाती है। कलई करने के लिये तारों को हलके अम्ल में डालकर सफाई की जाती है। तब इसे पिघले हुए शुद्ध जस्ते में (जस्ता 99.75) प्रतिशत शुद्धता का जिसमें लोहे की मात्रा 0.03 प्रतिशत से अधिक न हो डालते हैं, इससे इस पर जस्ते की परत चढ़ जाती है। जो इस्पात के संक्षारण को रोकती है। जस्ते की तह का चिपकना जस्ते और इस्पात के सीधे रासायनिक संयोग पर निर्भर है।

## बाहरी कड़ियाँ
* Wire rope and reels calculator
* Modern history of wire rope
* U.S. Navy Technical Manual for Wire and Fiber Rope
* Roebling Introduction to Wire Rope

रज्जु, तार
रज्जु, तार
श्रेणी:यान्त्रिकी
वर्गमूल

300px|right|thumb|संख्या के साथ उसके वर्गमूल का आलेख
गणित में किसी संख्या **x** का **वर्गमूल** (square root (\sqrt{x}) या x^{\frac{1}{2}}) वह संख्या (**r**) होती है जिसका वर्ग करने पर **x** प्राप्त होता है; अर्थात् यदि **r‍‍<sup>2</sup> = x** हो तो **r** को **x** का वर्गमूल कहते हैं।

;उदाहरण-
* १०० का वर्गमूल १० है क्योंकि १०२ = १००
* १६ का वर्गमूल ४ है क्योंकि ४२ = १६
* (क२ + ख२ + २ क ख) का वर्गमूल (क+ख) है क्योंकि (क+ख)२ = (क२ + ख२ + २ क ख) 

; कुछ संख्यायों के वर्गमूल

## गुण

* \sqrt{a\cdot b}=\sqrt{ a}\cdot\sqrt{ b}\; जहाँ \; 0\leq a, \, 0\leq b.

* \sqrt{a\cdot b}=\sqrt{-a}\cdot\sqrt{-b}\; जहाँ \; a\leq 0, \, b\leq 0.

* 0\leq a, अर्थात वर्गमूल फलन, बढ़ते ही जाने वाला (strictly increasing) फलन है।

* \sqrt{a^2}=|a| किसी भी वास्तविक संख्या a के लिए सत्य है।

* इसके विपरीत (\sqrt{a})^2=a केवल अऋणात्मक  a के लिए सत्य है।

## इतिहास
प्राचीन भारत में कम से कम शुल्बसूत्र के समय से ही वर्ग एवं वर्गमूल के सैद्धान्तिक एवं व्यावहारिक पक्षों का ज्ञान था। शुल्ब सूत्रों की रचना ८०० ईसापूर्व से ५०० ईसापूर्व तक बतायी जाती है किन्तु ये इससे भी बहुत पुराने हो सकते हैं। बौधायन का शुल्बसूत्र में २ और ३ के वर्गमूल का बहुत ही शुद्ध मान निकालने की विधि दी गयी है। आर्यभट ने आर्यभटीय के खण्ड २.४ में अनेकों अंकों वाली संख्याओं के वर्गमूल निकालने की विधि दी है ।

## समिश्र संख्या का प्रधान वर्गमूल

: z=r e^{i \varphi} \text{ with } -\pi 

तो *z* का प्रधान वर्गमूल निम्नलिखित ढंग से परिभाषित किया जाता है:

:\sqrt{z} = \sqrt{r} e^{i \varphi / 2}.

इसे त्रिकोणमितीय फलन के रूप में भी अभिव्यक्त कर सकते हैं-
:\sqrt{r \left(\cos \varphi + i \sin \varphi \right)} = \sqrt{r} \left ( \cos \frac{\varphi}{2} + i \sin \frac{\varphi}{2} \right ) .

## सन्दर्भ

## इन्हें भी देखें
*वर्ग
*घनमूल
*वर्गमूल निकालने की विधियाँ

## बाहरी कड़ियाँ
* Algorithms, implementations, and more - Paul Hsieh's square roots webpage
* How to manually find a square root

श्रेणी:प्रारम्भिक गणित
घनमूल

[right|thumb|288px|<math>x \ge 0</math> के लिये ''y'' = <math>\sqrt[3]{x}</math> का आलेख। ध्यान दीजिये कि यह आलेख मूलबिन्दु के सापेक्ष सममित है क्योंकि यह एक विषम फलन है। ''x'' = 0 पर इस आलेख की स्पर्शरेखा उर्ध्वाधर (vertical) है।](https://hi.wikipedia.org/wiki/%E0%A4%9A%E0%A4%BF%E0%A4%A4%E0%A5%8D%E0%A4%B0:Cube_root.svg)
गणित में किसी संख्या **x** का **घनमूल** (cube root) वह संख्या होती है जिसका घन (cube) **x** के बराबर हो। अर्थात यदि **य** का घनमूल **घ** हो तो घ.घ.घ=य होगा। उदाहरण के लिये **८** का घनमूल **२** है और १००० का घनमूल १० है।

## घनमूल निकालने की संख्यात्मक विधियाँ (Numerical methods)
न्यूटन की विधि एक पुनरावृत्तिमूलक विधि (iterative method) है जिसका उपयोग घनमूल निकालने के लिये भी कर सकते हैं। इस विधि का उपयोग करते हुए **a** का घनमूल निकालने के लिये निम्नलिखित पुनरावृत्तिमूलक अल्गोरिद्म प्रयोग कर सकते हैं-

:x_{n+1} = \frac{1}{3} \left(\frac{a}{x_n^2} + 2x_n\right).

हैली की विधि (Halley's method) उपरोक्त पर ही आधारित है किन्तु अधिक तेजी से अभिसरित (कन्वर्ज) होती है, किन्तु इसमें गुणा की संक्रिया अधिक करनी पड़ती है।

:x_{n+1} = x_n \left(\frac{x_n^3 + 2a}{2x_n^3 + a}\right).

## बाहरी कड़ियाँ
* Cube root calculator reduces any number to simplest radical form
* Computing the Cube Root, K. Turkowski, Apple Technical Report #KT-32, 1998. Includes C source code.
* घनमूलम् (गणिताभ्यास)

श्रेणी:प्रारम्भिक बीजगणित
गुणोत्तर माध्य

गणित में **गुणोत्तर माध्य** (Geometric mean) जो आंकड़ो के किसी समुच्चय की केंद्रीय प्रवृत्ति की ओर इशारा करता है। **n** संख्याओं का गुणोत्तर माध्य उनके गुणनफल के **nवें [[मूल]]** के बराबर होता है। उदाहरण के लिये १, २, ४ का गुणोत्तर माध्य = (१ x २ x ४) का घनमूल = ८ का घनमूल = २ . इसी प्रकार १ तथा २५ का ज्यामितीय माध्य ५ होगा।
a और b का गुणोत्तर माध्य a व b के गुणनफल के वर्गमूल के बराबर होता है।
यदि पद 2 या 3 से अधिक हो तो Logarithm or Log (लघुगणक) का प्रयोग किया जाता है ।

## इन्हें भी देखें
*समान्तर माध्य
*हरात्मक माध्य
*द्विघाती माध्य या 'वर्ग-माध्य-मूल' (RMS)
*गुणोत्तर श्रेणी

## बाहरी कड़ियाँ
* Calculation of the geometric mean of two numbers in comparison to the arithmetic solution
* Arithmetic and geometric means
* When to use the geometric mean
* Practical solutions for calculating geometric mean with different kinds of data
* Geometric Mean on MathWorld
* Geometric Meaning of the Geometric Mean
* Geometric Mean Calculator for larger data sets

श्रेणी:माध्य
1990 एशियाई शीतकालीन खेल

**दूसरे [[एशियाई शीतकालीन खेल]]** ९ मार्च से १४ मार्च, १९९० के मध्य सपोरो, जापान में आयोजित किए गए थे। मूल रूप से भारत को इन खेलों का आयोजन करना था, लेकिन तकनीकि और कोषीय परेशानियों के कारण मेज़बानी जापान को दे दी गई। इन खेलों में तीन राओस ने पहली बार भाग लिया: ईरान, चीनी ताइपे और फ़िलीपीन्स।

## पदक तालिका

(मेज़बान देश नीले में)

## सन्दर्भ

श्रेणी:जापान में खेलकूद
श्रेणी:एशियाई शीतकालीन खेल
1996 एशियाई शीतकालीन खेल

**तीसरे [[एशियाई शीतकालीन खेल]]** ४ फ़रवरी से ११ फ़रवरी, १९९६ के मध्य हार्बिन, चीन में आयोजित किए गए थे। 

## शुभंकर
आधिकारिक शुभंकर
१९९६ एशियाई शीतकालीन खेलों का शुभंकर *डोउडोउ* मटर के पौधे से प्रेरित था।

## पदक तालिका

श्रेणी:चीन में खेलकूद